שגרירות ישראל בסטוקהולם

שגרירות ישראל בסטוקהולם היא הנציגות הדיפלומטית של מדינת ישראל בשוודיה. השגריר מכהן משנת 2021 הוא זיו נבו קולמן. היסטוריה השגרירות הוקמה ב-1950 וייצגה את ישראל בכלל ארצות סקנדינביה – שוודיה, נורווגיה ואיסלנד. הנציג הראשון, אברהם קצנלסון, היה במעמד ציר, והציר השני חיים יחיל הועלה במהלך כהונתו למעמד שגריר. בחודש ינואר 2004, שגריר ישראל בשוודיה, צבי מזאל, השחית את יצירתו של האמן הישראלי-שוודי דרור פיילר ושל רעייתו גונילה חולד-פיילר, "שלגיה ושגעון האמת", אשר הוצגה במוזיאון לאומנות מודרנית בסטוקהולם, והציגה את המחבלת המתאבדת שביצעה את הפיגוע במסעדת מקסים בתור "שלגיה". פעולתו של השגריר חוללה תקרית דיפלומטית בין שתי המדינות. ב-2011 עברה השגרירות למכון היערות הישן . לאחר היבחרו של ראש ממשלת שוודיה סטפן לוון באוקטובר 2014, הודיע לוון כי ארצו תכיר במדינה פלסטינית. בעקבות כך החליט משרד החוץ הישראלי להורות לשגריר יצחק בחמן לחזור לארץ להתייעצות. בספטמבר 2021, בתקופת כהונתה של מגדלנה אנדשון כראש ממשלת שוודיה, שר החוץ הישראלי יאיר לפיד ושרת החוץ השוודית אן לינדה נפגשו, הודיעו על סיום המשבר ביחסים ועל חידוש הקשרים הדיפלומטיים בין המדינות. בשנת 2024 ועל רקע מלחמת חרבות ברזל השגרירות היוותה יעד למספר ניסיונות פגיעה: בינואר אותר רימון יד מחוץ לבניין השגרירות ובמאי בוצע ירי בסמוך למבנה. שגרירים קישורים חיצוניים אתר האינטרנט הרשמי של שגרירות ישראל בסטוקהולם שגרירות ישראל בסטוקהולם, ברשת החברתית פייסבוק שגרירות ישראל בסטוקהולם, ברשת החברתית X (טוויטר) שגרירות בשוודיה, ממשלת שוודיה שגרירות ישראל בסטוקהולם, ברשת החברתית פייסבוק שגרירות ישראל בסטוקהולם, ברשת החברתית X הערות שוליים